Medscheme herwin miljoene uit bedrog, vermorsing | Maroela Media
"Medscheme kon deur sy analisestelsel eise identifiseer wat buite die gemiddelde patrone geval het," het Anthony Pedersen, uitvoerende hoof van Medscheme, 'n filiaal van AfroCentric Group, gesê. "Ondersoeke oor hierdie eise het bedrog en misbruik bevestig."
Pedersen maan kliënte om hul state noukeurig na te gaan en presies te verstaan watter eise by hul mediese skemas ingedien word.
"Ons het meer as 1 500 oproepe van fluitjieblasers ontvang wat ons in kennis gestel het van moontlike bedrog, of verkwisting of misbruik teen mediese fondse. Dit is belangrik, want uiteindelik betaal die kliënt vir die bedrog, verkwisting of misbruik of enige verhogings in premies," het Pedersen bygevoeg.
"Dis jammer dat, solank as wat die mediese fonds steeds bly betaal, pasiënte nooit die fisioterapeut of dieetkundige by die hospitaal vra of dit 'n noodsaaklike uitgawe was, en of die apteker die generiese middel oorhandig maar vir die duurder oorspronklike medikasie geëis het, en of jou mediese skema dalk reeds die patologiefaktuur betaal het wat jy in die pos ontvang het nie," het hy gesê.
Bedrog, verkwisting en misbruik is die doelbewuste misleiding of wanvoorstelling van 'n persoon wat weet iets is vals, of om data só aan te bied dat die betaling verhoog word, of om betalings aan verskaffers te maak nadat pasiënte vir spesifieke dienste verwys is of wanneer verskaffers of pasiënte se identiteite gesteel is.
Volgens die Raad van Gesondheidsorgfondse, is na raming minstens 10% tot 15% van alle eise vervals, misbruik of verkwistend van aard, dit is 'n noemenswaardige uitgawe in 'n R150 miljard-bedryf.
Pedersen maan kliënte van mediesefondsskemas om seker te maak dat hulle nie slagoffers van bedrog word nie:
– Hanteer jou mediesefondsnommer soos 'n kredietkaart; moet dit nooit oor die foon verskaf tensy jy die persoon gebel het nie. As die kaart verloor word of gesteel is, moet dit dadelik by die skema aangemeld word;
– Moenie gratis mediese dienste of -toerusting aanvaar in ruil vir 'n mediesefondsnommer nie. Maatskappye of individue kan dié nommer onregmatig vir dienste of produkte gebruik wat jy nie ontvang het nie;
– Hersien jou state noukeuring en hou 'n ogie op dienste wat betaal is, maar nooit ontvang is nie;
– As jy bedrog vermoed, meld dit dadelik aan.
Mediese fondse self is glad nie so onskuldig. My vrou se hernuwing vir kroniese se medikasie vir Cholesterol is afgekeur omdat 'n lipogram toets gedoen moet word. Ek het die mediese fonds laat weet dat die toets nie nou reg gaan wys aangesien my vrou alreeds 3 jaar cholesterol medikasie gebruik. Die toets is toe wel gedoen, R409 is van my savings verhaal en die chronisie aansoek is weer afgekeur. Na 'n lang debat is die chroniese medikasie goedgekeur en die R409 word terug betaal. Foute gedurende 2017 is nou nog nie reg gestel.
sonder enige groot bybetalings? dream on. as hulle skelm genoeg was om te eis vir diens, prosedure, toerusrinf of medisyne wat nie gelewer was nie, hoekom nie die bybetatigs ook nie? hulle wille nie kankerbehandeling, dialise of tandheelkunde betaal nie. vir brille kan jy n bybetaling van minstens r2000 verwag. maar aids behandeling, medisyne en doeke en les bes vitamien aanvullings word 100% gedek. wat vertel dit ons?
Daar by ons geliefde uitsaaiertjie het hulle so wyle terug 'n paar eise opgespoor waarvan die fondse gebruik is om 'n ou voertuigie of twee mee aan te skaf. Suid Afrikaners is so kreatief…
ek is in die bedryf. die mense gebruik hulle siekefondskaarte asof dit n krediedkaart is. hulle kry medisynes vir hulle oumas oupas ooms tantes honde katte en wat ook al. mediese fondse kan net hul maandelikse premies verlaag en aan alle oor die toonbank eise vir medisyne net 50% betaal. dit sal n groot besparing bring.
Discovery, wat my ma se mediesefonds was het GEWEIER om haar medikasie vir dementia te betaal!! Sy moes ELKE MAAND amper R1000 uit haar eie sak betaal en sy was 'n pensioenaris!! Daarom wil Discovery nou hulle eie bank stig -hulle weet nie WAT om met al die geld in hulle kas te maak nie!!!